Agaricus moelleri

Agaricus moelleri edo Agaricus praeclaresquamosus Agaricaceae familiako perretxiko espezie bat da. Errefusatzekoa, ez da komeni ez biltzerik eta ez kontsumitzerik.

Deskribapena 
Kapela: 5 eta 10 (12) cm bitarteko diametrokoa, hemisferikoa, gero ganbila eta azkenik ganbil laua. Ertza soberakinekin, inkurbatutik dekurbatu-laura eta, apendikulatua eta helduaroan pitzatua. Azala Fibrilosoa, eskatatsua, zuria edo zertxobait grisaxka erdian, ezkata zentrokide gris-fuliginosoekin estalita, dentsoagoak eta ilunagoak erdian, igurtzitakoan berehala hori-kromo kolorera biratuz eta alkoholarekin ere bai, batez ere ertzean.

Orriak: Estu, libreak, hasieran zurixkak, berehala arrosak eta, azkenik, arrexka koloretik beltzerakoak.

Hanka: 6 eta 12 (14) cm bitarteko garaierakoa eta 0,8 eta 1,5 (2) cm bitarteko lodierakoa, fistulosoa, zilindrikoa, luzetara haritsua, zetaduna, eta oinarrian baztertutako erraboilarekin; zurixka, isla horixkekin, baina ukitzean horitu eta ilundu egiteko joerarekin. 

Eraztuna: Goian subflokonosua, zabala, zurixka, horitzeko joerarekin, bikoitza, goialdea mintzezkoa eta hauskorra eta irregularki atzeratuta behealdea, 

Haragia: Zuria, baina horixka oinaren oinarrian; fenol edo tintaren usaina du eta zapore gozoa.

Etimologia: Agaricus terminoa grekotik dator, perretxikoa, esan nahi duen "agarikón" hitzetik.

Jangarritasuna 
Oso astuna edo toxiko samarra.

Nahasketa arriskua 
Horitzen diren Agaricus espeziekin nahas daiteke, baina azkar hori-kromo kolorera pasatzen da eta fenol usaina du.

Sasoia eta lekua 
Hostozabalen basoetako soilguneetan hazten da, belardietan, parkeetan eta lorategietan.

Banaketa eremua 
Kanada, Ameriketako Estatu Batuak, Mexiko, Brasil, Txile, Argentina, Kanariak, Europa, Errusia, Iran, Turkmenistan, Txina, Taiwan, Hego Korea, Japonia, Papua Ginea Berria, Australia, Zeelanda Berria, Hegoafrika, Kongoko Errepublika Demokratikoa.

Erreferentziak

Kanpo estekak 

Agaricus
Kanadako onddoak
Ameriketako Estatu Batuetako onddoak
Mexikoko onddoak
Brasilgo onddoak
Txileko onddoak
Argentinako onddoak
Europako onddoak
Kanarietako onddoak
Errusiako onddoak
Japoniako onddoak
Hego Koreako onddoak
Australiako onddoak
Zeelanda Berriko onddoak
Irango onddoak
Indiako onddoak
Turkmenistango onddoak
Papua Ginea Berriko onddoak
Txinako onddoak
Taiwango onddoak
Hegoafrikako onddoak
Kongoko Errepublika Demokratikoko onddoak